Lav et referat af nedenstående tekst:

Tekst:
Thyboen Jonas Vingegaard går efter at vinde Tour de France. Samme ambition har han ikke i det vigtigste opvarmningsløb til den franske rundtur, Critérium du Dauphiné. - Vi har et sindssygt stærkt hold og vil prøve at gå efter den samlede sejr med Primoz (Roglic). Jeg er her mere for træningens skyld. Jeg kommer til at vælge nogle dage, hvor jeg giver den fuld gas. Men mest af alt tager jeg det som træning, siger Jonas Vingegaard til TV 2 SPORT inden søndagens start på løbet. En identisk udmelding kommer fra danskerens Jumbo-Visma-mandskab forud for løbet. Vil kopiere sidste års opskrift på succes Sidste år fungerede den taktik fortrinligt, da en 51.-plads i Dauphiné blev vekslet til en andenplads i Tour de France. Derfor er det oplagt at kopiere samme fremgangsmåde, forklarer Vingegaard: - Jeg var ikke fuldstændig smadret efter etapeløbet og fortsatte egentlig med at træne bagefter. Hvis man er gået rigtig dybt og har brug for fem-seks dages hvile, tror jeg på, at det er bedre at gå knap så dybt og så være i stand til at træne lidt mere. Danske kolleger er skeptiske Men kan det virkelig passe, at en rytter som Jonas Vingegaard ikke går efter en topplacering i så prestigefyldt etapeløb som Critérium du Dauphiné? Svaret er nej, hvis man spørger nogle af hans danske kolleger. Tror du på den udmelding? - Nej, jeg tror ikke på det. De lægger lidt presset væk fra Jonas. Jonas har været på toppen af cykelverdenen i et stykke tid, så der er ingen grund til at lægge mere pres på. Men ofte er det bare bullshit. Selvfølgelig kommer han for at kunne steppe ind og vinde, hvis han er bedre end Roglic, siger Movistar-danskeren Mathias Norsgaard. - Jeg tror, han kører klassement her, siger Niklas Eg fra Uno-X-holdet. Du tror ikke på det, når han siger, at han ikke kører klassement? - Jeg tror ikke, han smider tid bevidst. Men det får vi at se. Vingegaard afviser spin Den manglende ambition i klassementet skal dog ikke ses som en fuldstændig afvisning af, at det kan ende med en samlet topplacering i løbet, forklarer Vingegaard: Folk siger, at det bare er noget, I siger. Er det spin? - Nej, det er det overhovedet ikke. Vi kommer til at se. Det kommer også an på, hvordan de første fem-seks dage er. Hvis det er nemt og kommer igennem uden tidstab og med mange kræfter, kan det da godt være, at jeg begynder at gå efter det. Men mindsettet er, at jeg ikke skal sætte mig op efter det. Se alle etaper af Critérium du Dauphiné på TV 2 og TV 2 PLAY . Det hele begynder søndag klokken 13.05.

Referat:
Critérium du Dauphiné skal bruges som træning. Det er Jonas Vingegaard og holdets udmelding. En udmelding, alle ikke helt køber.